b'\n_START_ARTICLE_\nNavadni tol\xc5\xa1\xc4\x8dak\n_START_SECTION_\nIzgled in cvetenje\n_START_PARAGRAPH_\nNavadni tol\xc5\xa1\xc4\x8dak je nizka, na zemlji le\xc5\xbee\xc4\x8da, od stebla razvejana rastlina. Steblo\xc2\xa0je okroglo, mesnato, svetlozelene ali rde\xc4\x8dkaste barve, dolgo 5\xe2\x80\x9330 cm. Listi so debeli, mesnati in so\xc4\x8dni, dolgi 1\xe2\x80\x932 cm. Cvetovi so majhni, rumenkasti, zvezdaste oblike in odprti samo v son\xc4\x8dnih dopoldnevih.\xc2\xa0Razvijajo se od julija do oktobra.\n_START_SECTION_\nRaz\xc5\xa1irjenost\n_START_PARAGRAPH_\nNavadni tol\xc5\xa1\xc4\x8dak izvira s Kitajske in Indije, kje se uporablja kot\xc2\xa0za\xc4\x8dimba\xc2\xa0in zelenjava. Danes ga najdemo v vseh delih sveta. V Sloveniji pove\xc4\x8dini raste kot samonikla rastlina na son\xc4\x8dnih mestih ob hi\xc5\xa1ah in poteh, kakor plevel po vrtovih, njivah in vinogradih,\xc2\xa0predvsem po plodni pe\xc5\xa1\xc4\x8deni zemlji.\xc2\xa0Uspeva le do 800 metrov nadmorske vi\xc5\xa1ine.\n_START_SECTION_\nKemi\xc4\x8dna sestava\n_START_PARAGRAPH_\nListi tol\xc5\xa1\xc4\x8daka vsebujejo 20-50 mg\xc2\xa0vitamina C in 1,5\xe2\x80\x935 mg% karotena. Hranljivost je razmeroma majhna, ker zeleni del vsebuje 92\xe2\x80\x9395\xc2\xa0% vode.\xc2\xa0\n_START_SECTION_\nUporaba\n_START_PARAGRAPH_\nMladi listi so blagega, kislo-slanega in aromati\xc4\x8dnega\xc2\xa0okusa, zato se koristijo v prehrani v obliki solate. Starej\xc5\xa1i listi se pred uporabo kuhajo. Rastlino lahko uporabljamo kot za\xc4\x8dimbo ali pa za juho._NEWLINE_Kot zdravilno rastlino so ga uporabljali \xc5\xbee v\xc2\xa0stari Gr\xc4\x8diji. Pomaga pri povi\xc5\xa1anem krvnem tlaku, podobno kot\xc2\xa0adrenalin. Ima najve\xc4\x8djo vsebnost omega 3 ma\xc5\xa1\xc4\x8dobnih kislin\xc2\xa0izmed vseh rastlin.'